譚嘉儀熱褲上山睇日落
不少港人近日趁假期離港旅行或北上消費,歌手譚嘉儀就選擇留港,還在社交網推介香港好去處,她寫道:「Long weekend好多人都飛咗,或者去第二度玩,我就留咗喺香港,又去行山啦,好耐冇嚟過南丫島,呢度睇日落真係好靚。」她上載多張身穿小背心及短褲的靚相,大騷小蠻腰及長腿,網友讚她比日落更吸睛。
另外,嘉儀日前分享諧音搞笑短片,片中她開車時突然被截停及詢問名字,她回答:「我叫嫻德,姓李。」對方謂:「李嫻德!(你行得)」嘉儀便即時開車走,短片上載僅兩日已有逾40萬瀏覽量,粉絲笑言短片無聊得來又好笑,叫她拍多點,又有網友留言問:「你阿妹係咪叫李嫻仙?」